CELEX: 32021D0609(02)
Language: mt
Date: 2021-06-03 00:00:00
Title: Deċiżjoni ta’ Implimentazzjoni tal-Kummissjoni tat-3 ta’ Ġunju 2021 li tistabbilixxi lista ta’ Indikazzjonijiet Ġeografiċi Protetti skont ir-Regolament (UE) Nru 1151/2012 tal-Parlament Ewropew u tal-Kunsill li jridu jiġu rreġistrati bħala applikazzjonijiet għal reġistrazzjoni internazzjonali skont l-Artikolu 2 tar-Regolament (UE) 2019/1753 tal-Parlament Ewropew u tal-Kunsill 2021/C 219 I/02

9.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 219/3
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tat-3 ta’ Ġunju 2021
         li tistabbilixxi lista ta’ Indikazzjonijiet Ġeografiċi Protetti skont ir-Regolament (UE) Nru 1151/2012 tal-Parlament Ewropew u tal-Kunsill li jridu jiġu rreġistrati bħala applikazzjonijiet għal reġistrazzjoni internazzjonali skont l-Artikolu 2 tar-Regolament (UE) 2019/1753 tal-Parlament Ewropew u tal-Kunsill
         (2021/C 219 I/02)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/1753 tal-Parlament Ewropew u tal-Kunsill tat-23 ta’ Ottubru 2019 dwar l-azzjoni tal-Unjoni wara l-adeżjoni tagħha mal-Att ta’ Ġinevra tal-Ftehim ta’ Lisbona dwar id-Denominazzjonijiet ta’ Oriġini u l-Indikazzjonijiet Ġeografiċi (1), u b’mod partikolari l-Artikolu 2(3) tiegħu,
         Billi:
         
                     (1)
                  
                  
                     L-Att ta’ Ġinevra tal-Ftehim ta’ Lisbona dwar id-Denominazzjonijiet ta’ Oriġini u l-Indikazzjonijiet Ġeografiċi (2) (“l-Att ta’ Ġinevra”) huwa ftehim internazzjonali li permezz tiegħu l-Partijiet Kontraenti jimplimentaw sistema ta’ protezzjoni reċiproka tad-Denominazzjonijiet ta’ Oriġini u tal-Indikazzjonijiet Ġeografiċi.
                  
               
                     (2)
                  
                  
                     Wara d-Deċiżjoni tal-Kunsill (UE) 2019/1754 (3) dwar l-adeżjoni tal-Unjoni mal-Att ta’ Ġinevra, l-Unjoni ddepożitat l-istrument tal-adeżjoni mal-Att ta’ Ġinevra fis-26 ta’ Novembru 2019. L-adeżjoni tal-Unjoni mal-Att ta’ Ġinevra daħlet fis-seħħ fis-26 ta’ Frar 2020. Peress li l-Unjoni kienet il-ħames Parti Kontraenti li aderiet mal-Att ta’ Ġinevra, l-Att ta’ Ġinevra daħal fis-seħħ fl-istess data, f’konformità mal-Artikolu 29(2) tal-Att ta’ Ġinevra.
                  
               
                     (3)
                  
                  
                     F’konformità mal-Artikolu 5(1) u (2) tal-Att ta’ Ġinevra, l-Awtoritajiet Kompetenti ta’ kull Parti Kontraenti għall-Att ta’ Ġinevra jistgħu jippreżentaw applikazzjonijiet għar-reġistrazzjoni internazzjonali ta’ Denominazzjoni ta’ Oriġini jew Indikazzjoni Ġeografika mal-Bureau Internazzjonali tal-Organizzazzjoni Dinjija tal-Proprjetà Intellettwali, li jirreġistraha fir-Reġistru Internazzjonali. F’konformità mal-Artikolu 9 tal-Att ta’ Ġinevra, il-Partijiet Kontraenti l-oħra jistgħu jiddeċiedu finalment jekk jipproteġux dik id-Denominazzjoni ta’ Oriġini jew Indikazzjoni Ġeografika fit-territorji tagħhom u fid-dawl ta’ proċedura speċifika ta’ skrinjar.
                  
               
                     (4)
                  
                  
                     F’konformità mal-Artikolu 1(2) tar-Regolament (UE) 2019/1753, għall-fini ta’ dak ir-Regolament u tal-atti adottati skontu, it-terminu “Indikazzjonijiet Ġeografiċi” jkopri d-Denominazzjonijiet ta’ Oriġini Protetti u l-Indikazzjonijiet Ġeografiċi Protetti fit-tifsira tar-Regolament (UE) Nru 1151/2012 tal-Parlament Ewropew u tal-Kunsill (4).
                  
               
                     (5)
                  
                  
                     F’konformità mal-Artikolu 2(1) tar-Regolament (UE) 2019/1753, billi hija l-Awtorità Kompetenti tal-Unjoni, il-Kummissjoni, mal-adeżjoni tal-Unjoni mal-Att ta’ Ġinevra u minn hemm ’il quddiem fuq bażi regolari, għandha s-setgħa li tippreżenta applikazzjonijiet għar-reġistrazzjoni internazzjonali ta’ Denominazzjonijiet ta’ Oriġini u ta’ Indikazzjonijiet Ġeografiċi tal-Unjoni mal-Bureau Internazzjonali.
                  
               
                     (6)
                  
                  
                     Bejn Settembru u Diċembru 2020, l-Istati Membri, f’konformità mal-Artikolu 2(2) tar-Regolament (UE) 2019/1753, bagħtu 47 talba lill-Kummissjoni biex jirreġistraw fir-Reġistru Internazzjonali Denominazzjonijiet ta’ Oriġini Protetti u Indikazzjonijiet Ġeografiċi Protetti li joriġinaw fit-territorju tagħhom u li huma protetti f’konformità mar-Regolament (UE) Nru 1151/2012.
                  
               
                     (7)
                  
                  
                     Jenħtieġ li l-ismijiet protetti f’konformità mar-Regolament (UE) Nru 1151/2012 bħala Denominazzjonijiet ta’ Oriġini Protetti (DOP) u Indikazzjonijiet Ġeografiċi Protetti (IĠP) jiġu ppreżentati bħala applikazzjonijiet għar-reġistrazzjoni fir-Reġistru Internazzjonali bħala Denominazzjonijiet ta’ Oriġini u Indikazzjonijiet Ġeografiċi rispettivament.
                  
               
                     (8)
                  
                  
                     Għalhekk jenħtieġ li tiġi stabbilita lista ta’ Denominazzjonijiet ta’ Oriġini Protetti (DOP) u Indikazzjonijiet Ġeografiċi Protetti (IĠP), ibbażata fuq dawk it-talbiet tal-Istati Membri lill-Kummissjoni biex jiġu ppreżentati applikazzjonijiet għar-reġistrazzjoni internazzjonali ta’ Indikazzjonijiet Ġeografiċi li joriġinaw fit-territorju tagħhom u li huma protetti fl-Unjoni f’konformità mar-Regolament (UE) Nru 1151/2012.
                  
               
                     (9)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat tal-Politika dwar il-Kwalità tal-Prodotti Agrikoli,
                  
               IDDEĊIDIET KIF ĠEJ:
         
            Artikolu Uniku
            Fl-Anness ta’ din id-Deċiżjoni hija stabbilita lista ta’ Denominazzjonijiet ta’ Oriġini Protetti u Indikazzjonijiet Ġeografiċi Protetti skont ir-Regolament (UE) Nru 1151/2012 li jridu jiġu rreġistrati bħala applikazzjonijiet għal reġistrazzjoni internazzjonali mill-Kummissjoni.
         
         
            Magħmul fi Brussell, it-3 ta’ Ġunju 2021.
            
               
                  Għall-Kummissjoni
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 271, 24.10.2019, p. 1.
         
            (2)  ĠU L 271, 24.10.2019, p. 15.
         
            (3)  Id-Deċiżjoni tal-Kunsill (UE) 2019/1754 tas-7 ta’ Ottubru 2019 dwar l-adeżjoni tal-Unjoni Ewropea mal-Att ta’ Ġinevra tal-Ftehim ta’ Lisbona dwar id-Denominazzjonijiet ta’ Oriġini u l-Indikazzjonijiet Ġeografiċi (ĠU L 271, 24.10.2019, p. 12).
         
            (4)  Ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (ĠU L 343, 14.12.2012, p. 1).
      
      
         
            ANNESS
            
               Lista tal-Indikazzjonijiet Ġeografiċi protetti fl-Unjoni f’konformità mar-Regolament (UE) Nru 1151/2012 (Denominazzjonijiet ta’ Oriġini Protetti u Indikazzjonijiet Ġeografiċi Protetti) li jridu jiġu rreġistrati bħala applikazzjonijiet għar-reġistrazzjoni internazzjonali
               skont l-Artikolu 2 tar-Regolament (UE) 2019/1753
            
            
               Il-Bulgarija
            
            
                        —
                     
                     
                        Българско розово масло/Bulgarsko rozovo maslo (IĠP)
                     
                  
               Il-Ġermanja
            
            
                        —
                     
                     
                        Allgäuer Emmentaler (DOP)
                     
                  
                        —
                     
                     
                        Bayerisches Bier (IĠP)
                     
                  
                        —
                     
                     
                        Münchener Bier (IĠP)
                     
                  
               Il-Greċja
            
            
                        —
                     
                     
                        Φέτα/Feta (DOP)
                     
                  
                        —
                     
                     
                        Καλαμάτα/Kalamata (DOP)
                     
                  
                        —
                     
                     
                        Κολυμβάρι Χανίων Κρήτης/Kolymvari Chanion Kritis (DOP)
                     
                  
                        —
                     
                     
                        Σητεία Λασιθίου Κρήτης/Sitia Lasithiou Kritis (DOP)
                     
                  
                        —
                     
                     
                        Λακωνία/Lakonia (IĠP)
                     
                  
               Spanja
            
            
                        —
                     
                     
                        Aceite de Mallorca/Aceite mallorquín/Oli de Mallorca/Oli mallorquí (DOP)
                     
                  
                        —
                     
                     
                        Aceite de Terra Alta/Oli de Terra Alta (DOP)
                     
                  
                        —
                     
                     
                        Azafrán de La Mancha (DOP)
                     
                  
                        —
                     
                     
                        Baena (DOP)
                     
                  
                        —
                     
                     
                        Cereza del Jerte (DOP)
                     
                  
                        —
                     
                     
                        Dehesa de Extremadura (DOP)
                     
                  
                        —
                     
                     
                        Guijuelo (DOP)
                     
                  
                        —
                     
                     
                        Idiazabal (DOP)
                     
                  
                        —
                     
                     
                        Jabugo (DOP)
                     
                  
                        —
                     
                     
                        Kaki Ribera del Xúquer (DOP)
                     
                  
                        —
                     
                     
                        Les Garrigues (DOP)
                     
                  
                        —
                     
                     
                        Mahón-Menorca (DOP)
                     
                  
                        —
                     
                     
                        Montes de Toledo (DOP)
                     
                  
                        —
                     
                     
                        Oli de l’Empordà/Aceite de L’Empordà (DOP)
                     
                  
                        —
                     
                     
                        Pasas de Málaga (DOP)
                     
                  
                        —
                     
                     
                        Pimentón de Murcia (DOP)
                     
                  
                        —
                     
                     
                        Pimentón de la Vera (DOP)
                     
                  
                        —
                     
                     
                        Priego de Córdoba (DOP)
                     
                  
                        —
                     
                     
                        Queso de Murcia al vino (DOP)
                     
                  
                        —
                     
                     
                        Queso Manchego (DOP)
                     
                  
                        —
                     
                     
                        Sierra de Cazorla (DOP)
                     
                  
                        —
                     
                     
                        Sierra Mágina (DOP)
                     
                  
                        —
                     
                     
                        Siurana (DOP)
                     
                  
                        —
                     
                     
                        Vinagre de Jerez (DOP)
                     
                  
                        —
                     
                     
                        Vinagre de Montilla-Moriles (DOP)
                     
                  
                        —
                     
                     
                        Aceite de Jaén (IĠP)
                     
                  
                        —
                     
                     
                        Ajo Morado de Las Pedroñeras (IĠP)
                     
                  
                        —
                     
                     
                        Carne de Ávila (IĠP)
                     
                  
                        —
                     
                     
                        Chorizo Riojano (IĠP)
                     
                  
                        —
                     
                     
                        Jamón de Trevélez (IĠP)
                     
                  
                        —
                     
                     
                        Plátano de Canarias (IĠP)
                     
                  
                        —
                     
                     
                        Sobrasada de Mallorca (IĠP)
                     
                  
                        —
                     
                     
                        Ternera Gallega (IĠP)
                     
                  
                        —
                     
                     
                        Turrón de Agramunt/Torró d’Agramunt (IĠP)
                     
                  
               L-Italja
            
            
                        —
                     
                     
                        Salame Felino (IĠP)
                     
                  
               L-Ungerija
            
            
                        —
                     
                     
                        Alföldi kamillavirágzat (DOP)
                     
                  
                        —
                     
                     
                        Szentesi paprika (IĠP)
                     
                  
               Is-Slovakkja
            
            
                        —
                     
                     
                        Paprika Žitava/Žitavská paprika (DOP)